Вулф Кирстен
Езерна картина

Превод от немски: Венцеслав Константинов, —

chitanka.info

лято, каквото никога не се повтори. —

нищо не е истинско освен нощното дихание на езерото,

освен езика на предметите, с черни очертания;

покоят стигаше гнездата на спящите в папура птици.

за миг си отпочина лятото.

в листака на дърветата безшумни стъпки,

лятната пътека водеше през валове от облаци,

нежни писмена сред пасбището на нощта.

езерото замъглено огледало,

в хладното дихание на водата

се гмурна двойка думи:

предвкусване на ръкостискане и ново място.

два мига, бегла съразмерност, отвята от устата.

по-трайно не е нищо

от небесните посоки,

които ни отнасят с дългите си длани.

1968

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.